**Farské oznamy**

**3. nedeľa po Narodení Pána – Krst Krista Pána (10.1. 2021)**

**koniec vianočného obdobia**

|  |  |  |
| --- | --- | --- |
| Pondelok |  |  |
| Utorok |  |  |
| Streda |  |  |
| Štvrtok |  |  |
| Piatok |  |  |
| Sobota |  |  |
| Nedeľa | Druhá nedeľa v cezročnom období |  |

Ukončili sme vianočné obdobie a liturgicky sme vstúpili do obdobia cez rok.

Ďakujem za vašu štedrosť, lebo vzdelávanie mladých matiek v Ugande v rámci Dobrej noviny, naša farnosť podporila sumou 350 eur.

Otec biskup Viliam Judák vyzval ku každodennej modlitbe za odvrátenie pandémie o 20.00hod. Budem rád, keď sa k tejto výzve pripojíme, aj keď len jednoduchým povzdychom alebo desiatkom ruženca. Ak sa bude dať, budú vtedy znieť i zvony.

Ak by mal niekto záujem o štúdium teológie s úmyslom stať sa kňazom, budem rád, ak sa na mňa osobne obráti (zatiaľ cez telefón ☺ ).

Pravdepodobne viete, že i mňa zasiahol covid. Vďaka Bohu mám iba ľahšie príznaky. Ďakujem za každú vašu modlitbu, podporu i konkrétnu pomoc. Nech vám to dobrý Pán odmení. V hocijakej potrebe ma môžete kontaktovať cez telefón. Ak všetko bude v poriadku, karanténu ukončím 19.1. Úmysly sv. omší budem slúžiť tak ako sú zapísané, ak by to niekomu nevyhovovalo, prosím, aby mi to dal vedieť na tel. číslo farského úradu 0415575636.

Prosím o vernosť Duchu Svätému a  dôsledné dodržiavanie epidemiologických opatrení. Viete, že verejné slávenie bohoslužieb je do 24.1. zakázané. Kňazi môžu sláviť v chrámoch súkromné bohoslužby bez účasti veriacich. Takéto súkromné bohoslužby je možné streamovať. Kňazovi pri tom však smie pomáhať len nevyhnutná asistencia. Krsty, sobáše a pohreby je možné sláviť, sú však obmedzené maximálnym počtom 6 účastníkov a podmienené dodržaním hygienických opatrení. Chrámy nie je nariadené zamknúť: nesmú sa v nich ale konať nijaké hromadné podujatia: to sa týka verejného spovedania, aj rozdávania svätého prijímania.  
V nebezpečenstve smrti je, samozrejme, možné individuálne vyslúžiť potrebné sviatosti zomierajúcemu.

V období Zjavenia Pána sa zvyknú požehnávať domy, hlavne nové. Z dôvodu epidemiologických opatrení v tomto čase to však robiť nebudem, ale rád vám prídem požehnať dom, keď sa situácia vylepší a okolnosti nám to dovolia.

Sv. omša v nedeľu ešte nebude prenášaná cez internet.

Ďakujem všetkým za preukázanú pomoc a podporu a žehnám vám do ďalšieho týždňa.